Живко Лазаров
За приятелството

chitanka.info

Приятелство не се взема.

Приятелство не се купува.

С него и във люта зима,

уютно ти е, не студуваш.

Приятелството не признава,

граници и разстояния.

В беда ли сме, то като хала,

се втурва в нашите страдания.

Приятелят за човека,

е нужен като кислорода!

Дори по стръмната пътека

ще тръгне с тебе, без да спори.

В приятелството няма „стига“.

Приятелството няма гара.

То бързо чезне и умира,

след първата ни изневяра.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.